 evh
                                          udskrift
                                                 af
                           sø- & handelsrettens dombog
                                         ____________
                                           kendelse
afsagt den 2. juli 2015.
b-81-15
s aps under konkurs
(advokat nete weber)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 26. februar
2008 af p1 og p2 med en selskabskapital på 125.000 kr., der blev indbetalt kontant til kurs
105. x har ifølge samme rapport siden den 26. februar 2008 og frem til den 9. september 2014
været registreret som direktør i selskabet. selskabets formål var ”at udøve virksomhed med
service samt aktiviteter i tilknytning hertil (hjemmehjælp)”.
                                                   -2-
erhvervsstyrelsen traf den 19. august 2014 beslutning om tvangsopløsning af selskabet, og
den 9. september 2014 blev advokat nete weber udnævnt som likvidator. på dennes an-
modning blev selskabet den … 2014 taget under konkursbehandling, og likvidator blev sam-
tidig udpeget som kurator i konkursboet.
retten har den 6. februar 2015 taget kurators indstilling om at indlede konkurskarantænesag
mod x til følge.
påstande
i et processkrift modtaget i sø- og handelsretten den 2. marts 2015 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 4. maj 2015, hvor han samtidig fik oplyst, at
rettens brev af 4. maj 2015 med bilag ville blive sendt til hans angivne e-mailadresse. brevet
indeholdt en svarfrist på 14 dage fra forkyndelsen. x har ikke svaret på rettens henvendelser
og har således hverken nedlagt en påstand eller anmodet om mundtlig behandling. sagen er
herefter behandlet på skriftligt grundlag.
oplysninger i sagen
det hedder i kurators processkrift blandt andet:
      ”… under konkursboets foreløbige behandling har der været gennemført undersøgelser af dispositioner
      foretaget i regi af selskabet.
      som … fremlægges redegørelser i medfør af konkurslovens § 125, stk. 1 og 2, af henholdsvis 17. oktober
      2014 og 29. januar 2015. redegørelserne indeholder en detaljeret beskrivelse af de konstaterede forhold,
      hvortil overordnet henvises …
                                                  -3-
x og p3, der er søskende, har ved et retsmøde afholdt den 17. november 2014, forklaret, at ”de drev virk-
somhed med privat hjemmehjælp iht. kontrakt med københavns kommune, der også visiterede afregnede
og fakturerede kommunen efter kommunens takster. x stod som direktør for det administrative og p3 stod
for plejedelen og personaleadministration. virksomheden blev drevet fra lejede lokaler i …, amager. den
30. juni 2013 solgte de virksomheden til selskabet selskab1 a/s, men handlen er endnu ikke afsluttet. ved
salget ydede de hjælp til ca. 300 borgere. køber skulle overtage alle forpligtelser og al gæld og personale-
forpligtelserne blev modregnet i købesummen, de husker i dag ikke den nøjagtige købesum, men den kon-
tante del på 300.000 kr. blev deponeret, og er det stadig. driften var betinget af kommunens godkendelse
og bankgarantier på 50.000 kr. pr. område. s aps havde i den forbindelse stillet garantier for områder i
københavns kommune og tårnby kommune, 375.000 kontant overfor københavns kommune og 50.000
kontant overfor tårnby, og selskab1 a/s skulle tilsvarende søge om godkendelse og stille garantier før s
aps’s garantier kunne frigives. det skete ikke, selskab1 a/s ville alligevel ikke anerkende overdragelses-
vilkårene og drev bare virksomheden videre i s aps’s navn. ultimo 2013 blev garantierne frigivet til s
aps bankkonto, og de betalte, ud fra den overbevisning, at forholdene omsider var gået i orden, et lån til
forældrene på 300.000 kr. og gæld til skat på ca. 500.000 kr. der var imidlertid tale om en fejl fra jyske
banks side og beløbet blev tilbageført. de fandt senere ud af, at selskabet havde samme bank, samme afd.
og samme rådgiver som selskab1 a/s.”
retsbogen af 17. november 2014 fremlægges ...
for selskabet blev aflagt årsrapporter for 2008 til og med 2012. årsrapporten for 2012 fremlægges …
årsregnskabet for 2012 blev revideret af timevision frederiksberg, godkendt revisionsaktieselskab. re-
visionen havde ikke givet anledning til forbehold, men til følgende
”supplerende oplysninger vedrørende forhold i regnskabet
uden at modificere vores konklusion henleder vi opmærksomheden på andre noteoplysninger i regnskabet,
hvoraf det fremgår, at selskabet har solgt sine aktiviteter i regnskabsåret 2013. købsaftalen er betinget af,
at køber kan indtræde i retsforholdet til sælgers kunder. disse forhold sammen med de i andre noteoplys-
ninger øvrige nævnte forhold indikerer, at der er en usikkerhed, der kan rejse tvivl om selskabets mulighed
for at fortsætte driften.”
selskabets aktiver var ifølge balancen pr. 31. december 2012 sammensat af deposita (kr. 41.273), igang-
værende arbejder (kr. 1.169.811), udestående fordringer (kr. 18.078), periodeafgræsningsposter (kr.
                                                  -4-
24.113) og likvide beholdninger (kr. 1.011.902), svarende aktiver til bogførte værdier på kr. 2.265.177.
selskabet havde ifølge balancen forpligtelser over for kreditorer for kr. 2.504.042, hvorfor den negative
egenkapital var opgjort til kr. 238.865.
det følger af noterne, at selskabets bankforbindelse, jyske bank a/s, havde afgivet betalingsgarantier pr.
31. december 2012 på kr. 375.000 til fordel for en af selskabets kunder, og at der til sikkerhed herfor var
stillet sikkerhed i likvide beholdninger på kr. 375.000. selskabet havde endvidere deponeret kr. 350.000 af
de likvide beholdninger til sikkerhed for opfyldelse af forpligtelser over for en af kunderne.
herudover fremgår det af noterne, at selskabet havde leje- og leasingforpligtelser, der ikke var indregnet i
balancen.
udskrifter af bogføring, råbalancer, regnskabsbilag m.m. blev ikke udleveret til konkursboet, hvorom x
har oplyst, at regnskabsmaterialet ikke længere eksisterer. selskabets tidligere revisor udleverede bilags-
materiale for 2013.
selskabet har været registreret i medfør af momsloven i perioden 1. januar 2011 til 31. december 2013 og
som indeholdelsespligtig arbejdsgiver i medfør af kildeskatteloven m.fl. i perioden 1. april 2008 til 31. de-
cember 2013. r75 for 2012 og 2013 fremlægges ...
for 2012 blev salgsmoms angivet med kr. 4.177.696, købsmoms med kr. 341.325, energiafgift kr. 963,
svarende til positive momstilsvar på kr. 3.835.408. for 2013 foretoges kun angivelser for de første 3 kvar-
taler. salgsmoms blev angivet med kr. 1.868.818, købsmoms med kr. 127.893, svarende til positive moms-
tilsvar på kr. 1.740.925. indberetning af a-indkomst foretoges for 2012 med kr. 15.421.963 og for 2013
med kr. 6.971.339.
pr. 25. juni 2013 blev indgået aftale om overdragelse af den virksomhed, der hidtil havde været drevet i
regi af selskabet. overdragelsen omfattede kundeportefølje, kundekartotek m.m., driftsinventar og drifts-
materiel, rettigheder til hjemmeside, telefonnumre, domæner m.m., rettigheder vedrørende lejemål, belig-
gende … kastrup, rettigheder i henhold til leasingkontrakter m.m. køber overtog sælgers forpligtelser
over for ansatte. køber, selskab2 aps, cvr-nr. …, blev erklæret konkurs den … 2014.
der var for selskabet været oprettet et antal bankkonti i jyske bank a/s. en gennemgang heraf viser, at
der foretoges krediteringer i 2013 for samlet ca. kr. 12.960.000. beløbet svarer ikke til de af selskabet fore-
                                                    -5-
tagne momsangivelser for 2013. posteringsoversigter vedrørende perioden 2. januar 2013 til 10. septem-
ber 2014 fremlægges …
af posteringer på de for selskabet oprettede konti skal herudover særligt fremhæves, at selskabet den 9.
september 2013 overførte kr. 301.000 til p2, og at selskabet den 4. juli 2014 og den 7. juli 2014 overførte
henholdsvis kr. 150.000 og kr. 100.000 til x med posteringsteksten ”ifølge aftale 04.07.14”.
2. omstændigheder til støtte for at pålægge konkurskarantæne:
det følger af fremkomne oplysninger, at x og p3 i fællesskab har forestået ledelsen af selskabet i perioden
fra den 26. februar 2008 til selskabet blev taget under tvangsopløsning den 19. august 2014.
x tiltrådte som direktør for selskabet og blev registreret som sådan ved stiftelsen den 26. februar 2008.
registreringen blev opretholdt til tvangsopløsningsbegæringen den 19. august 2014.
x må på grund af groft uforsvarlig forretningsførelse anses at være uegnede til at deltage i ledelsen af en
erhvervsvirksomhed.
ved vurderingen er det tillagt vægt, at x har tilsidesat kreditorinteresser. det fremgår således af de tilve-
jebragte oplysninger, at selskabet den 4. juli 2014 og den 7. juli 2014 overførte henholdsvis kr. 150.000 og
kr. 100.000 til x, dvs. umiddelbart inden konkursboets fristdag, uagtet at selskabet havde større gæld til
skat, henholdsvis andre kreditorer… fremlægges udskrift af gældbogen.
videre fremgår det, at der efter salget af virksomheden i juni 2013 blev overført kr. 301.000 til p2, der er
mor til x og p3. det er over for konkursboet oplyst, at beløbet blev overført som følge af et lån til selska-
bet/x og p3. lånedokumenter blev ikke udleveret, og der skete uafhængig heraf utvivlsomt en forfordeling
af selskabets midler til nærtstående uden hensyntagen til øvrige kreditorers krav.
det er tillige tillagt betydning, at pligter til at opbevare regnskabsmateriale blev tilsidesat. x er i forbin-
delse med tvangsopløsningen af selskabet og i forbindelse med vidneafhøringen i skifteretten den 17. no-
vember 2014 blevet anmodet om at udlevere selskabets regnskabsmateriale. x har ikke efterkommet an-
modningen, men har derimod oplyst, at alt regnskabsmateriale ikke længere eksisterer.
herudover er det tillagt vægt, at momsangivelser for 2013 ikke kan afstemmes med de konstaterede pen-
gestrømme, idet der blev foretaget krediteringer i 2013 med ca. kr. 12.960.000, på den for selskabets opret-
                                                          -6-
        tede bankkonto.
        de ovennævnte forhold bevirker efter min opfattelse, at der er grundlag for at pålægge x konkurskaran-
        tæne …”
synspunkter
kurator har i sit processkrift til støtte for påstanden blandt andet anført:
      ”…
      at    x, som direktør for selskabet inden for det sidste år forud for fristdagen, den 19. august 2014, har
            drevet virksomheden groft uforsvarligt,
      at    x dermed er uegnet til at deltage i ledelsen af en erhvervsvirksomhed, og
      at    x derfor skal pålægges konkurskarantæne i tre år …”
sø- og handelsretten skal udtale:
retten lægger som ubestridt til grund, at x har været direktør for selskabet i hele dets leve-
tid, herunder i den periode, som er relevant for bedømmelse af konkurskarantæne, jf. kon-
kurslovens § 157, stk. 1, nemlig fra den 19. august 2013 og frem. retten lægger videre som
ubestridt til grund, at der for denne periode ikke findes bogføring, og at der i slutningen af
perioden er overført betydelige beløb fra selskabets konto til x’s egen konto. disse overførs-
ler fandt sted, selvom det måtte være x bekendt, at selskabet havde betydelige udækkede
gældsposter. for så vidt angår overførslen den 9. september 2013 til x’s mor, kan det ikke af-
vises, at denne overførsel, som fandt sted på et tidligt tidspunkt i perioden, også indebar en
tilsidesættelse af de øvrige kreditorers krav. da disse øvrige kreditorer findes at have lidt ik-
ke ubetydelige tab som følge af x’s adfærd, findes han at være uegnet til at deltage i ledelsen
af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
                                                -7-
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                               udskriftens rigtighed bekræftes
                                    sø- og handelsretten, den
